82 Qamar biss u Kewkba…… ĊU n-nies ħarġet mill-belt u stagħġbet bil-ġmiel tad-dehra tal-qamar u l-kewkba fejn xulxin imqiegħda, u s-safa ta' l-ajru fietel. '' Xi ġmiel ta' lejla qamar biss u kewkba Jivegħlu s-skiet ta' dan il-lejl li riesaq, U s-sema safi, qisu mera ikħal Li fih l-għajnejn tisserraħ. Xejn ta' ħeġġa, Ta' ġiri w qtigħ il-qalb, tamiet imħarbta, Ma jaf dal-ġmiel hekk ħiemed. Sliem iħabbar. Ki ġmiel ta' lejla' Donnok tħoss li ruħek Trid toħroġ barra minn dal-qafas iebes Ta' għadam, dgħif, u demm u fix-xejn titlef Is-sura tagħha biex bil-ħeffa tiġri Ma' l-erbagħt iżmna, ma l-erbagħt irjieħ, Ħielsa; bħad-dawl li rmiet ix-xemx ferħana Ta' qabel nofs in-nhar li għadu jlebbet F'raddet il-wisa' kbir ta' wara x-xemx, Ta' wara l-kwiekeb żoroq, wara. ż-żmien U l-ħajja fejn tal-mewt taħkem is-saltna: Wara. l-univers. Qamar biss u kewkba, W. iżraq imdallam, fond bħal baħar ħġieġa… Għandu das-seħer minn tal-ġmiel tal-lejla Is-sliem li darba ħlomt għal jiem żgħużiti: Stħajjilt li l-ħlewwa qiegħda tgħaqqad f'rabta L-imħuh. tan-nies li ta' kull jum tiltaqa' ; Stħajjilt l-imħabba bejn il-bnedmin timraħ Biex tfarraġ l-imnikktin mid-dieq u l-karba; Stħajjilt li l-maħfra li malajr tingħata Ser tħassar mit-tifkira l-għelt u l-għawi; Stħajjilt li l-ħbiberija mhix bħall-kelma Li sat-tifsira titlef tul iż-żmien. Kif jibda jbexbex mill-lejliet sajfija: Ftit ftit id-dawl jiżdied, u l-kwiekeb jinżgħu Il-bjuda li fid-dalma kienu libsu, Sakemm fil-għera tqum tal-jum. id-dija, U d-dawl iwaġġa' s-sens; hekk qomt mill-ħolma 88 Ta' jiem tfuliti; jien għaraft il-bluha: Għaraft li l-idijal m'għandux ħlief ċaħda Qalb il-bnedmin li ta' kull jum jintilfu Fil-ħsieb ta' loqma ħobż, bid-dmugħ imwarrba…… Iswed il-lejl qed jaħkem; u minn wara L-qamar u l-kewkba, bdew ifeġġu, issa, Mijiet mijiet il-kwiekeb impetptin, Bħall-ħjut tax-xtita dejjem riesqa lejna Maqtugħa f'nofshom. Bħal tagħmiż t'għajnejn Jintfew, jixegħlu, u kemm kemm ibiddlu L-Ieħħa ta' lwienhom. Tgħid dawn huma għelma Ta' kif l-erwieħ il-kbar mid-dinja msawta Ta' l-idijal it-torċa xegħlu fostna, U kif il-kwiekeb tiżgħad — wens l-iljieli — Kienu tad-dinja l-wens: id-dinja mħarbta Mill-ġuħ. u l-għaks u t-turufnar u l-gwerer 2 Għax l-idijal li ħafna isejħu frugħa Minn. dejjem kellu ħbieb fil-qlub magħsura, U jekk hemm, fuq l-Għoljiet tal-Għajb, inħaqru, Il-Mewt isimhom fdiet biex jibqgħu magħna. Mela petptu, ja dwal tal-lejl bis-sliema l Tagħkom. il-ġmiel, u tagħna l-ġlied għall-ħajja: Il-ġiri, l-qtigħ il-qalb, il-għajb, it-tama. Ħalluna, hekk, narawkom sbieħ fl-għaxija: Naraw il-ġmiel li Alla għalina ħalaq, U nifhmu kif il-ħajja tagħna għajjibna, U s-sew st'merrejna.